Midhat Ajanović

Midhat Ajanović (rođen 20. oktobra 1959) jest bosanskohercegovački novinar, karikaturista i književnik.

 Biografija 
Rođen je u Sarajevu gdje je i studirao novinarstvo, dok je filmsku animaciju studirao u Zagrebu. Osamdesetih godina režirao je nekoliko kratkih animiranih filmova prikazanih na mnogim međunarodnim festivalima. Od 1994. živi i radi u Göteborgu u Švedskoj. Profesionalno se bavi pisanjem i crtanjem.

Podučavao je historiju filma i animacije na Višoj školi za animaciju u Eksjöu, a od 2004. predaje historiju animacije na Odjelu za filmske studije Univerziteta u Göteborgu. Do sada je objavio nekoliko romana te više knjiga karikatura i strip-albuma. Stripovi rađeni po njegovim scenarijima objavljeni su na bosanskom, švedskom i italijanskom jeziku. Njegov roman "Jalijaš" doživio je i švedsko izdanje pod nazivom "Värstingen från Sarajevo" (u prevodu Huligan iz Sarajeva), UNA Förlag, Göteborg, 2006.

Ajanović je stalni saradnik Bosanske pošte (Bosnik Post) u kojoj ima svoju kolumnu pod naslovom "Imaginarna pisma", a također redovito objavljuje članke i eseje u dnevniku "Göteborgs-Posten".

 Djela 
 "Jalijaš" (roman) 
 "Gađan" (roman) 
 "Useljenik" (roman) 
 "Portret nacrtan ugljem i kišom" (roman)
 "Katapult" (roman)
 "Smrt u Sarajevu" (zbirka eseja)
 "Ajan karikature" (zbirka karikatura)

 Reference 

Kategorija:Bosanskohercegovački pisci
Kategorija:Bosanskohercegovački novinari
Kategorija:Biografije, Sarajevo
Kategorija:Bosanskohercegovački emigranti u Švedskoj
Kategorija:Jugoslavenski animatori
Kategorija:Rođeni 1959.
Kategorija:Bosanskohercegovački crtači stripa
Kategorija:Bosanskohercegovački autori stripa
Kategorija:Živi ljudi